
من سلسلة: على هدي النبي - شرح كتاب صحيح الأدب المفرد شبكة 
الفضيلة الفيغدد. أحمن جلال الطريد ]لاو الله 
معرفة الله 


طريقك نحو معرفة 


لمع .21/231137 /ث. الا مالا للا 





السلام عليكم ورحمة الله وبركاته 

الحمد لله رب العالمين والصلاة والسلام على أشرف المرسلين؛ سيدنا 
محمد وعلى آله وصحبه ومن تبعهم بإحسان إلى يوم الدين, أما بعد؛ 
أهلا وسهلا ومرحبًا بإخواني وأخواتي وأهلي وأحبابي, وأسأل الله - 
سبحانه وتعالى - الذي جمعني وإياكم في هذه الساعة المباركة على طاعته 
أن يجمعني وإياكم في جنته ودار كرامته مع النبيين والصديقين والشهداء 
والصالحين وحسن أولئك رفيقاء وبعد: 


هذا هو الدرس الأخير من شرح كتاب الأدب المفرد, للإمام العام 
الرباني محمد بن إماعيل البخاري -رحة الله عليه- رحمة واسعة. 

وهذا الباب اللي هنتكلم فيه النهاردة بإذن الله -تبارك وتعالى- هو 
باب يتعلق بالنظافة العامة للإنسان. 





"سنن الفطرة" من سلسلة "على هدي النبي - شرح كتاب صحيح الأدب المفرد" 

هذا الباب للأسف اللي قصّر فيه كثير من الناس» وظن أن الإسلام هو 
عبارة عن دروشة» فلا بأس أبدًا بالغياب المقطعة والروائح النتدة 
والكرهة» ودا كله طبعًا تحت مسمى الدين طبعًاء فهيتسمى تحت الزهد 
طبعاء فالزهد طبعا تبقى ريحته وحشة» ميغتسلش وغير ذلك فهذا 
الكلام اللي بيتقال عليه إنه زهد في الدين طبعًا ليس له علاقة أصلًا 
بالدين. 

خير الزاهدين هو رسول الله -صلى الله عليه وسلم-, وكان أطيب 
الناس راء وكان أجمل الناس في ثيابه -صلى الله عليه وسلم-. وني 
شكله وني طلعته -صلى الله عليه وسلم-. واللي ينظر للقرآن هيجد 
إن القرآن مليء بمذه الأصول, فإن الله جميل يحب الجمال» وربنا -عز 
وجل- في القرآن علمنا هذا الأصل فقال: "خذوا زِينَتَكُمْ عند كُلّ 
مسجد" الأعراف ٠٠:‏ فالإمام العام الإمام الربانن الإمام شيخ 






الإسلام ابن تيمية -رحمة الله عليه- بيقول: "فالله -سبحانه وتعالى- 
في هذه الآية ما أمرنا بستر العورة في الصلاة؛ ولكن أمرنا بأخذ الزينة" 
إنك تروح في أبمى زينة» وفي أكمل زينة. 


"سنن الفطرة" من سلسلة "على هدي النبي - شرح كتاب صحيح الأدب المفرد" 

البي -صلى الله عليه وسلم-كان يأتيه أقوام من عوالي المدينة -بعيد 
شوية عن المدينة- في ثياب الصوف والغبار والعرق» صوف زائد غبار 
زائد عرق بتساوي روائح مُنتنة كريهة, فدخل أحدهم على النبي -صلى 
الله عليه وسلم- في يوم جمعة فغضب وقال: "ألا اغتسل أحدكم لهذا 
اليوم؟ ألا اغتسل أحدكم لهذا اليوم؟" ونقدر نفهم ليه النبي قالنا: 
"وغسل الجمعة واجبٌ على كل مُسلِم" لأن الأنموذج دا لما يخش 
المسجد وابن عمر كان بيقول: وكان المسجد يضيق بأهله وسقفه قريب 
منهم» ويخش شخصية زي كده تحت اسم الزهد بقى» نحت اسم الدين, 
تحت اسم مش عارف ايه» بحذه الروائح النتنة وهذه الثياب المليئة 
بالعرق وغير ذلك» طبعًا أكيد هيؤذي من حوله» فالبي -صلى الله 
عليه وسلم- لما يقولنا: "ڪق على كل ملم أنْ غل في كل سَبْعةٍ 
أيه" أو في كل أسبوع يوم الجمعة؛ كان لهذا المعنى» عشان النظافة 
الشخصية للإنسان» النظافة العامة لالإنسات. 

البي -صلى الله عليه وسلم- علمنا هذا في أكثر من حديث, النبي لما 
يقولنا "من أكل ثومًا أو بصلا فلا يقربنَ مسجدنا"" فلا يقربن ليه؟ 





1 صحيح البخاري 
, جموع فتاوى ابن باز 

عشان التوم والبصل ده هيطلع ريحة مُنتنة على الناس» يبقى دي مش 
نظافة الإنسان. مش نظافة للإنسان, ولا يصح أبذَاء مينفعش أبدًا 
يكون ده حال مؤمن ولا حال المسلم. 

وزي ما قلت لكم يا جماعة يعني مش المسألة مسألة أكل توم وبصل» 
ولكن شراب ريته كريهة» شراب ريحته مُنتئة» واحد شغال وبيعمل 
وراجع ريحته في قمة السوء. يعني احنا منتظرين ايه إنه لما خش المسجل؟ 
لأ مينفعش» مينفعش بحال من الأحوال أن يكون دا حال المسلمء بل 
المسلم في الأصل نظيفء لا تخرج منه إلا الروائح الطيبة. 

لذا الشيخ أكد علينا بقى في هذه الجزئية فيما يتعلق بالنظافة الشخصية 
للإنسان, اللي إحنا بنسميها عندنا سنن الفطرة, اللي البي -صلى الله 
عليه وسلم- أكد عليهاء فبدأ الشيخ بأول ما يتعلق بمذه الآداب: 
فقال الشيخ: باب الختان» النبي -صلى الله عليه وسلم- ذكر لنا سنن 
الفطرة فقال: "حمسن مِنَ الفطرّة"”. وفي رواية عشر من الفطرةء وذكر 
النبي -صلى الله عليه وسلم- من بينهاء "الختان", قال الشيخ: باب 
الختان 






۳ صحيح البخاري 

فعَنْ أي هُرَيْرَةَ رضي الله عنه- أَنَّ رَسُولَ الله -صَلَى الله عَلَيْه 5 

قال: "خت إِبْرَاهِيِمْ -صَلَّى الله عَلَيْهِ وَسَلَّم- بَعْدَ مانن سَنَه وَاخْدَقنَ 

بِالْقَدُوِ"؟» يبقى ده بالنسبة للختان. 

والختان قول الفقهاء فيه بالنسبة للرجال: فهو واجب 

أما بالنسبة للإناث فإنه كما قال علماؤنا: بعضهم قال بوجوبه» وبعضهم 

قال باستحبابه. 

أما العلمانيين وغيرهم فيرون أن دا أذى للمؤمنة» أذى للمرأة. مش 

المؤمنة طبعًا لأن بيستوى عندهم كله طبعًا مؤمن وكافر كله عنده واحد 

طبعًاء فيرى إن دا أذى للبنت» وإن ده بيتنافى مع حقوق المرأة» ويتنافى 

مع البتنجان اللي هما دايا بينادوا بيه إحنا عندنا النبي -صلى الله عليه 

وسلم- بيقول: 'إذا مس الختان الختانَ"”. وفي رواية 

"إذا اله الختانان"' فده دليل إن المرأة كانت ل 

طب هو واجب ولا مستحب؟ يرجع فيه للطبيبة المسلمة, المرأة المسلمة 

الديّنة. الطبيبة المسلمة. هل قدر اللْحمة الزائدة عند هذه المرأة. هل 
E‏ 


3 تخريج شرح السنة 

شبكة الطريق إلى الله way2allah.com‏ 

هذا القدر هيخلي المرأة شهوقا فوق العادة وفوق المستمر ودا يؤدي 
بعد ذلك -والعياذ بالله- إلى انحرافات» أو يؤدي إلى ضرر بالنسبة 
للمرأة؟ ولا الأمر بالنسبة لما مش مستاهلة ختان؟ فهنا إذا كان الأمر 
ممكن يؤذي المرأة بعد ذلك فوجب علينا إن احنا نختنهاء أما إذا كانت 
المرأة ليست في حاجة للختان فالختان عرر بس كده استحبابًاء ولا 
بقترب من هذه اللّحمة ولا تؤذى هذه المرأة؛ لأن النبي -صلى الله عليه 
وسلم- ها جاءته أم عطية وكانت خافضة المدينة -والخافضة هي المرأة 
التي كانت تختن الإناث في هذا الزمن- فقال ها: "أشْمّي ولا تنهكي"" 
أشهمي: يعني اقطعي الزائد منهاء ولا تنهكي: متقطعيهوش كله لأن احنا 
لا احنا عايزين المسألة تكون فيها أذى للمرأة لا بإفراط ولا بتفريط, 
ولكن تكون المسألة هي التوسط كما هو أمر هذا الدين, لذا قال 
الشيخ: باب خفض المرأة, أي: ختان المرأة 

عن ام الْمُهَاجِرٍ قَالَتْ: "سبيث في جواري مِنَ الوم فَعَرَضَ 
اذْهَبُوا فاخفضوههاء وَطَهَرُوههَا". 


"سنن الفطرة" من سلسلة "على هدي النبي - شرح كتاب صحيح الأدب المفرد" 

وده طبعًا فعل عثمان -رضي الله عنه-» والنبي قال: 
"عليكم بستتي وسنة الخلفاءِ الراشدين من بعدي"”,» قال الشيخ: 
ختان الإماء وذكر أيضًا فيه حديث عثمان -رضى الله عنه-. 


يت 


وكذلك أيضًا ذكر باب قال: باب الختان للکبیر» عن أي هريره قال" 
اخ إِبْرَاِيمُ صَلَى الله عليه وَسَلُم وَهْوَ ابْنُ عِشْرِينَ وَمائةء نم عاش 
بعد ذلك نثمانين سنة" وقال سعيد: "راهيم ول مَنِ خت وَأَوَلَ مَنْ 
ضَافَ, وَأَوَلُ مَنْ قَصّ الشارب» وول مَنْ قَصّ الظَفُرَ أول مَنْ 
شاب, فَقَال :ي رَبَ! مَا هَذَا؟ قال :وَقَارٌ قال :يا رب زدن وقاراً" 

يبقى إذاً الختان عندنا الآن بالنسبة للرجال فهو واجب؛ لأن وجود هذه 
اللحمة على عضو الإنسان إذا م تنزع هذه اللحمة الزائدة بتكون مركز 
لتجمع البول وتجمع الفضلات وغير ذلك, وده يؤدي إلى أمراض كثيرة 
ذكرها آهل العلم تجاوزت أكتر من ۲۲ مرض بسبب عدم ختان 
الرجال. والنساء أيضًا بيكون هذا المكان إذا كان زائداً بيؤدي إلى ضرر 
كبير جدًا بالنسبة للمرأة. 


عه الألباني 

الشيخ ذكر أنه إذا تم ختان الولد أو البنت في السن الصغيرة فلا بأس 
أبدَا أن يُدعى الناس ويكون ني حفل كده زي ما احنا بنعمل عندنا مغلا 
السبوع» طبعًا احنا عندنا أصلا حاجة اسمها عقيقة بدل ما الفلوس 
بتتصرف في حاجات ملهاش أي قيمة لا احنا نعمل عقيقة ويجتمع عليها 
الناس ويأكلون وينتفعون. 

قال سَال: حَتَئَني ابن عْمَرَ أنا وَنُعَيمَ فَلَبَحَ عَلَيْنَا كبشا فَلَقَدْ رَأَيْعْنا 
وَإِنَ لَتَجدَّل به عَلَى الصِّبْيَانِ أَنْ ذَبَحَ عَنَا گبْشاء فكان ابن عمر هديه 
يوم الختان ل ويجمع الناس كود دعوة وغير ذلك. 

وعن أم علقمة : "أن بات أخي عائشة <١‏ خن فقيل لعائشة: ألا تدعو 
هَن من يلهيهين؟ قَالَتْ :بَلَى» فَأَرْسَلْتْ إلى عدي فََتاهنَ فَمَرَتْ 
عَائِشَهُ في الْبَبْتِء فَرَأنهُ يَتَعَق ويرك رَأَسَهُ طرَبَا- وَكانَ ذا شَعْرٍ 
گر -فَقَالَتْ :أف شيطان! أخرجوه, أخرجوه"؟ 

طبعًا في اليوم دا بيبقى الأمر فيه صعوبة شوية بالنسبة للبنت أو بالنسبة 
للولد, ففي اليوم ده لا بأس أبدًا إن احنا نعمل حاجة نلهي جا الأولاد 
وندخل جا الفرح والسرور على الأولاد علشان ميبقاش في ألم بس لأ 





1 سح الت المفرد 

يبقى في فرحة وني سعادة كمان» هي كانت عايزة يبقى فيه أكلء فيه 
شراب» فيه لعب» فلقوا إن هو جاب واحد وعمال يغني وكان شعره 
كبير وعمال يعمل كده. فقالت " أف» شيطان" ودي من الأدلة اللي 
بنستدل ها برضه على حرمة الغناء. 


بعد ما الشيخ ذكر هذه المسألة قال برضه من الأمور المهمة طبعًا احنا 
بنتكلم على الختان» والختان بيكون في اليوم السابع بالنسبة للولد, أو 
دا طبعًا لأن الأولاد كانوا بيتولدوا زمان فيهم قوة, دلوقتي في ضعف 
فبنرجع للطبيب يقول نتن امتى؟ 

فالشيخ اتكلم طبعًا إن فيه ولادة وفيه ختان, فنتكلم برضه على بعض 
السنن المتعلقة بمذا الأمرء فاتكلم على: تحنيك الصبي 

عن انس قَالَ: ذَهَبْتُ بعَبْدٍ الله بن أبي طَلَحَةَ إل الي -صَلَى الله عَلَيْه 
وَسَلَّم- يَوْمَ وُلِدَ ابي -صَلَّى الله عَلَيْهِ وَسَلّم- في عَبَاءَةٍ يهنا بع 
الصبي -فتح فم الصبي وحنك النبي -صلى الله عليه وسلم- الصبي 


كما - . 

كذلك أيضًا قال الشيخ: باب الدعاء في الولادة, قال مُعَاويَةَ بْنَ فر 
يَفُول: لما وُِدَ لي إيَامن دَعَوْتُ ترا مِنْ أُصْحَاب التي -صلَى الله علي 
وَسَلَّ فَأَطْعَمْتُهُمْ فَدَعَا" 

يستحب برضه إن احنا يوم ولادة الطفل نروح عند والده نقف معه 
نساعده لو محتاج فلوس محتاج مساعدة محتاج حاجة, وفي نفس الوقت 
يرجى من دعوات الصالحين عند قدوم هذا الطفل. وكان الحسن يقول: 
"بارك الله لَك في المَؤهُوبٍ لَكَء وَشَكْرِْتَ الواهب. وَبَلَعَ أشْدَّه 


ي سل 


وَرْزِقَتَ برّه". 

بعد ما الشيخ اتكلم على الختان كنوع من أنواع النظافة المتعلقة 
بالإنسان صغير وكيراء تكلم عن نوع آخر من أنواع النظافة أيضًا فقال: 
باب حلق العانة» وذكر فيه حديث أي هريرة قال: قَالَ رَسُولَ الله - 
صَلَى الله عليه وسَلّمْ-: "مسن من الْفِطْرَةٍ قَصّ الشَّارِب وَتَفْلِيمُ الأظفار 
ولق الان ونش الايظ والسواك". 


"سنن الفطرة" من سلسلة "على هدي النبي - شرح كتاب صحيح الأدب المفرد" 

فالسواك لنظافة الأسنان» وكان النبي -صلى الله عليه وسلم- يقول: 
"أمَرن جبريل عليه السّلامُ باليّواك حىٌّ ظتَنْثُ أن سأذْرَدُ"٠'.‏ وكان 
البي -صلى الله عليه وسلم- يستاك في كل وقت من أوقات حياته. 
قالت عائشة لما سُئلت: " بأَيّ شيءٍ كان يَبْدَأُ البو صَلَّى الله عليه 
وسلَّمَ إذا دَخَلَ بَيْمَهُ؟ قالّث: باليتواك""' ليه؟ عشان نظافة الفم وريحة 
الفم. 

حديث حذيفة "كان النئ -صَلَّى الله عليه وسلَّم إِذَا قَامَ م 
الَيْلِ يَشُوصُ فَاهُ بالسيَوَاكِ" ليه؟ لأنه قايم من النوم فالريحة ممكن تكون 
وحشة» فكان النبي -صلى الله عليه وسلم- ينظف فمه عشان تبقى 
الرائحة طيبة. 

وكان -صلى الله عليه وسلم- إذا قام إلى الصلاة كان يستاك, وعند 
الوضوء كان يستاك» وكان إذا قرأ القرآن يتسوك -صلى الله عليه 
وسلم-. فحياة النبي تحس إن السواك كان فيها في كل وقت» لدرجة 
أن زيد بن خالد الجهني -رضي الله عنه- كان إذا دخل إلى المسجد 
يضع السواك على أذنه موضع القلم من الكاتب» ثم إذا سئل يقول: 

معت النبي يقول: "لولا أن أَشّْقَّ على أُمّت مركم بالينواكِ عند كل 
صَلاة""' فكان السواك من أذنه موضع القلم من الكاتب. 





قال الشيخ بعدما ذكر مسألة السواك وحلق العانة ونتف الإبط أما 
العانة: فهي ما فوق فرج الإنسان, وأما الإبط: فهو ما تحت الكتف. 
وهذه أماكن طبعًا كما تعلمون نظرًا إن للأماكن دي انثناءات» وأماكن 
بيخرج منها الشعر فبيتوطن منها روائح كريهة جدّاء فكان النبي بيوليها 
العناية من وجهين؛ الوجه الأول: غسلهاء كان الرسول -صلى الله عليه 
وسلم- يغسل مرافغه» والمرافغ هي أماكن الانثناءات من الجسدء 
فغسلها الدائم المستمر وإزالة ما بجا من شعر حتى لا تخرج من ذلك 
روائح كريهة. 

ثم قال -صلى الله عليه وسلم-: "وَتَقْلِيِمُ الأظفار" وطبعًا أنتم عارفين 
إن الطب الآن بيذكر إن أغلب أمراض الإنسان» وأغلب البكتيريا 
والجراثيم إنما تتكون تحت أظفار الإنسان, فكان -سبحان الله- شوفوا 
الفطرة؛ كان النبي -صلى الله عليه وسلم- بيبقى حريص على تقليم 





'' صححه الألبان 

هذه الأظفارء والنهاردة للأسف عند من انتكست فطرته؛ من الجمال 


انه يري ضوافره. قارنوا بين الفطرة وبين انتکاس الفطرة. 






وفص الشّارب" نظرًا طبعًا للإنسان الشارب ده أنتم عارفين ربنا - 
سبحانه وتعالى- جعل الرموش اللي على العين دي علشان تشيل 
التراب اللي موجود على العين ميدخلش جوا العين» فالشعر ده بيبقى 
مكان لتجمع الأتربة والغبار وغير ذلك كذلك شعر الأنف عشان 
مينزلش للقصبة الحوائية والرئتين» ربنا -سبحانه وتعالى- جعل في أنف 
الإنسان الشعر دا للوقاية» فنفس الكلام في شعر الشنب» الشنب ده 
بيبقى مكان تجمع البكتيريا والجراثيم والتراب والغبار والكلام ده» طيب 
أنا لما أجي كل ألاقي الأكل يتعلق بالبكتيريا والجراثيم ويدخلوا جوا 
الفم مينفعش؛ لذا كان البي حريص إنه يقص الشارب» وكان -صلى 
الله عليه وسلم- يقول: "جروا الشوارب» وأَرْخُوا الى خالفُوا 
المجُوسَ""١.‏ 


٣‏ صحيح مسلم 

طيبب أحلق كل قد ايه؟ أو أشيل الشعر الزائد ده كل قد ايه؟ قال 
الإمام البخاري -رحمة الله عليه-: باب الوقت فيه وذكر أثر عن ابْنَ 
عْمَرَ قال: "گان يُقَلَمُ أَظَافِيرةُ في كل س عَشْرَةَ لَبْلَهَ وَيَسْتَجِدٌ في كل 
وفي صحيح مسلم فى النبي -صلى الله عليه وسلم- أن يُتجاوز 
الأربعين يوماء وقّت البي -صلى الله عليه وسلم- هذا أربعين يومًا. 
يعني ما بعد ذلك يأثم الانسان» شوفوا الاقتران بين الدنيا والدين» البي 






يقول لك يأثم يبقى فيه ذنب أنت هتاخده على نظافة دنيوية, ليه؟ لأن 
ده فيه شىء يضر الإنسان ويضر أيضًا الناس. 


كذلك أيضًا الشيخ تكلم على صور من صور النظافة بعد الختان وحلق 
الإبط والعانة والأظفار وغير ذلك الشيخ اتكلم عن نوع آخر من 
أنواع النظافة وهو مسألة المخاط, أعجب جذا إن أبقى ماشي في 
الشارع وواحد يقوم مطلع المخاط كده في شارع الناس» يا جماعة لازم 
يكون عندنا فيه ذوق شوية» الذوق ده إن يكون معايا منديل أحط فيه 
المخاط, أحط فيه ليه؟ عشان ميكونش فيه حد معدي تلزق في رجله. 


"سنن الفطرة" من سلسلة "على هدي النبي - شرح كتاب صحيح الأدب المفرد" صفحة 1|15 





شبكة الطربق إلى الله way2allah.com‏ 

فأنا بالتالي أكون آذيت إنسانً؛ لذا قال الشيخ: باب فيمن امتخط في 
ثوبه وذكر فيه: 

'عن بي خربرة رضي الله عد آله تمخط في لوبو م قال: بخ بخ. أو 
هُرَيْرَةَ يَمَخّطُ في الْكَتَانٍ ريني ي أَصْرَعٌ بَبْنَّ حُجْرَة عائشة المت ينون 
الَنَاسنْ مجنون وما بي إلا الجوع", كان معاه منديل كده من كتان -طبعًا 
يعني ده بعد ما ربنا وسع عليهم في الفتوحات- بيتعجب إن هو دلوقتي 
بيتمخط في الكتان وده قماش غالي جذَّاء وكان 0 زمان في زمن 
النبي أنا كنت ت أصرع بين منبر النبي وبين بيته بسبب الجوع. فشوفوا - 
سبحان الله الأدبء أو إذا كانت الأرض رمل فدفنها صدقة» عديت 
ولقيتها كده ادفنها يا أخي, حط عليها شوية تراب ادفنها حتى تكون 
صدقة من الصدقات الني تتصدق بما على نفسك. 





بعد هذه الآداب اللي الشيخ ذكرها بدأ يتكلم على بعض الأمور اللي 
هي بنسميها الألعاب اللي بيلعبها بعض الناس وقد يكون فيها حرمة؛ 
من ذلك القمارء اللي هو الميسرء طبعًا عندنا في القرآن 
الغا اَم وَالْمَيْسِرُ وَالْأَنصّابُ وَلْأَْلامُ رخس مَنْ عَمَل الشَيْطَانٍ 

و 


فاجتنبوه" المائدة: ٠‏ 28 اجتنبوه فعاه وحق قول ربنا -عز وجل- م 
فى عن لعب الميسر أو القمار فانا فعلاً وقولاً يعني حتى مينفعش حد 
يقول لحد أقامرك حتى قولًا. هو مش هيعمل کده» قول كده أصلًا 
ماينفعش» فقال الشيخ: باب من قال لصاحبه: تعال أقامرك» عن أي 
هريرة -رضي الله عنه- قَالَ: "قال الله -َصَلَى الله عليه وَسَلَّم: 
مَنْ حَلَفَ مِنْكُمْ فَقَالَ في حَلِفِهِ باللاتِ وَالْعُرّى فيفل لا إِلَهَ إلا اله 
ومن قال لصاحبه تعال أقامرك فليتصدق". 

والشيخ بقى ذكر نوع من أنواع القمار اللي هو بيكون بالديكة وقمار 
الحمام وغير ذلك. 

ليه ربنا -عز وجل- ثانا أصلا عن لعب الميسر؟ قال الله -سبحانه 
وتعالى-: "نا يُرِيدُ الشّيْطَانُ أن يُوقِعَ بَيْتَكُمْ الْعَدَاوَةَ وَالْبَغْضَاءَ في 
افر وَالْمَيْسِرٍ وَيَصدَّكُمْ عن ذكر الله وَعَنِ الصّلاة فَهَلْ أَنثُم مُسَهُونَ"' 
المائدة: ٩١‏ هو قصة تحر الميسر للحاجتين دول: 

الحاجة الأولى: إيقاع العداوة والبغضاء بين الناس» وديننا قالنا إن ده 
أصلًا مينفعش؛ لأن الأصل في الدين إقامة الحبة والمودة بين الناس, 
شوفوا النهاردة كم "معنا عن أماكن بيبقى فيها القمار وبيضرب فيها 

ناس بالنار» وفيها ناس بتموت» وفيها ناس بتقتل» وفيها ناس بتصاب 
إصابات بالغة جدًا بعد الشحناء والبغضاء وبعد الضرب والشكل اللي 
بيحصل في هذا المكان, بل كم مرة بدشوف الأولاد الصغيرين اللي 
بيلاعبوا بعض بلي قمار أو بيلعبوا جيمز قمارء كل هذه المقامرة - 
والعياذ بالله- تؤدي إلى العداوة والبغضاء. مش كده وبس 

الحاجة2 التانية: أنتم عارفين كلام النبي "لكل 
هة فتنة وفسةٌ أَمَّ المال"؟' هذه الفتنة اللي خلت كتير من الناس 
عشان حريص على المال يضيع الصلاة» ويضيع ذكر الله ويقعد فترات 
طويلة جدًا لأنه لعب دور وخسر» ولعب دور وخسر وعنده أمل إن 
الدور الجاي يكسب ويعوض خسارته, فيظل هذه الفترات الطويلة 
فيضيع عليه ذكر الله ويضيع عليه الصلاةء لذا حرم النبي -صلى الله 
عليه وسلم- هذه الألعاب. 


كذلك أيضًا اللعب بالنرد؛ واللعب بالنرد اللي هو الزهر اللي هي بقى 
الطاولة, الدومينو, الكوتشينة, دي اللي النبي -صلى الله عليه وسلم- 

مى عنها. فقال الإمام البخاري -رحة الله عليه-: باب إثم من لعب 
بالنرد» عن أبي موسى الأشعري أن رسول الله -صلى الله عليه وسلم- 
قال: "مَنْ لعب بالتزد ققد عَصَى الله ورسوله"١٠‏ 

وقال -صلى الله عليه وسلم-: 
من أب بالزددير فکاما ضس يذه في خم خر ودی" احق 
يكون فيه تبشيع للمنظر. 

وعَنْ عبد اله بن شود - رضي الله عنه- قال ل يكم وَهَائَينِ 
الكُغْبتين الْمَوْسُومَئْ مَعَبْنِ؛ الَمَينٍ يُرْجَرَانِ رَجْرًا؛ فَإِهْمَا مِنَ الميسر". 

وعن بريدة قال: قال الي -صلَى الله عليه وسَلّم-: "من 
بِالتَرْدَشِيرٍ فكأنما صبغ يديه في لحم خنزير, ودمه'. 

وعن أبي موسى: "مَنْ لعب بِالئَرْدِ فَقَدْ عَصّى الله ورسوله". 


باب الأدب وإخراج الذين يلعبون بالنرد وأهل الباطل» وذكر الشيخ 
موقف الصحابة والسلف وده الفارق بينناء يعنى نقول للناس يا جماعة 
النرد حرام الطاولة حرام أنا كانت من أحب الألعاب ل ٤‏ حياق 





- تق أن داود 

وأنا في إعدادي وثانوي وكنت بضيع عليها وقت كثير جدًا ومكانش 
حد بيقف قصادي في هذه اللعبة» بس يوم ما عرفت إتما حرام خلاص 
المسألة انتهت. هو ربنا حرم دي انتهت, وهنا بتبقى الفتنة بقى؛ حاجة 
بتحبها جدًا وتتركها لله وسبحان الله ربنا -عز وجل- يخلفك أفضل 
'عَنْ تافع أن عَبْدَ الله بْنَ عُمَرَ گان إِذَا وَجَدَ أَحَدَا مِنْ أَهْلِهِ يَلْعَبُ بالنرد 
"وَعن عائشة -رَضِيَ الله عنها- أَنَهُ بَلَعَهَا أن اهل بَيْتِ في دَارهَا كَانوا 
سانا فيها عِنَدَهُمْ نَرْدْ فأرْسَلت إِليْهِمْ لئن ۾ رجُوما لأخرجتكم من 
دَارِي وَأنْكرَتْ ذَلِكَ عَلَيْهِهْ" حاجة من اتنين؛ ياانتوا يا هي, ودا دليل 
إن المسألة مش مسألة بسيطة هى مسألة كبيرة. 

وقال كلثوم بن جبر خطبنا ابن الزبير فقال: "يا آهل مَحْة بَلعَني عَنْ 
جَالٍ من فرش يَلْعَبُونَ بِلْغْبَةٍ يقال ها التَرْدَشِيرُ وَكَانَ أعسر قال 
الله :"إِعا الَمْرُ وَالْمَيْسِرُ وَالْأَنِصَابْ وَالْأَزْلَامُ رخس مَنْ عَمَل الشَبْطَانِ 
فَاجْتَيبوهُ لَلّكُم تُفلخون" وَإنَ خف بال لا أوتى برَجْلٍ لَعِب بها إل 

عَاقَبْتُهُ في شَعْرهِ وَبَشَرِهِ وَأَعْطَيْتُ سلبه لمن أتاى به" زي ما احنا بدشوف 

مغلا يوم عرفةء والله يوم عرفة واخدين الطاولة وواخدين الكوتشينة, 
وواخدين الدومينو وبيلعبوا على عرفة كوتشينة ودومينو وطاولة, فسيدنا 
عبد الله بن الزبير بيقول إن هو بيطلع للجهاد فبيلاقي الناس دول معاه. 
فبيقول والله -أنتم عارفين طبعًا السَلّب: "من قعل قَتِيلًا فله سَلَبُه"٠٠‏ 
كما قال النبي -صلى الله عليه وسلم-» اللي يقتل واحد ولقى معه 
سيف يبقى السيف ده له لقى معاه درع الدرع دا له- سيدنا عبد الله 
بن الزبير بيقول: أنا لو في يوم من الأيام لقيت حد بيلعب هذا اللعب؛ 
العقوبة هتكون "في شَغْرِهِ" هحلق له شعره بالموس, "وَبَشَره" اللي هو 
جلده يعني هضربه على ظهره» 'وَأَعْطَيْتُ سابه لمن أتاني به" ولو حد 
شافه إنه بيلعب بالنردشير وقالي عليه أنا هاخد سلب هذا الإنسان اللي 
لعب النردشير وأعطيه لمن أخبرن به. 

وقال أبو هريرة: "في الذي يَلْعَبْ بِالنّرْدِ قِمَارا كَالّذِي اكل َم انير" 
زي ما لحم الخنزير حرام وهو من الكبائر كذلك اللعب بالنردشير 
'والذي يلعب به غَيْرٍ الْقَمَارِ كَالَذِي يَغْمِسْ يَدَهُ في دم خَتْزير وَالْذِي 


3 أخرجه البخاري ومسلم 

لسن عِنْدَهَا ينر إِلَيْهَا الذي ينظر إلى لحم الخنزير" فهنا أبو هريرة 
وعن عبد الله بن عمرو بن العاص قال: "اللاحِبْ بصن قا ككل 
َم الحنزير واللاعب يما غَيْرَ قمار كَالْعَامِس يَدَهُ في دم خنزير". 


الشيخ بعد ذلك تكلم على باب مهم جدًا؛ وهو باب اللعب بالأسلحة, 
اللي ممكن أن تؤذي الناس, زي مغلا للأسف بيعلموا أولادنا يدوا لهم 
مسدس فيه خرز مكن يفقأ العين» مثل هذه الألعاب تى عنها البي - 
صلى الله عليه وسلم-. 

فقد ثبت من حديث عمران أن النبي -صلى الله عليه وسلم- ى عن 
الخذف. والخذف دا إن هو يأخذ طوبة كده ويبدأ يدشنها على حاجة 
معينة وواحد معدي. الخذف ده كان بيعمل إيه؟ كالتالي؛ يضع الطوبة 
بين صوابعه كده, ويشوفوا مين عملها أكتر, فكانوا بيطلعوا على طرق 
الناس وواحد معدي. فقال عمران بن حصين: ى عن الخذفِ» وقال: 
إلّه لا يُصَادُ به صَيْدٌ ولا يُنكى به عَدُوٌ ولَكِنهَا قذ تَكْسِرٌ اليَنّ وتفقا 

العَبّنَ" فعشان كدا النبي ى عن الألعاب اللي تكون بمذه الصورة, التي 
يترتب عليها أذى. 

فقال -صلى الله عليه وسلم-: "مَنْ حَمَلَ عَلَيْنَا اليتلاح فَلَيْسَ من" 

وذكر حديث "من زمانا اليل فليس منا"', هذه أيضًا من الألعاب 
التي تو تؤذي الناس. 

طيب تقول دلوقتي يعني معادش فيه طاولة ولا كوتشينة ولا دومينو 
والكلام ده أمال يلعبوا بإيه؟ 

شوف الشيخ بيقول إيه 

قال إبراهيم: 
"كان أصحابنا يُرخَصون لنا في اللْعَب كلّها غير الكلاب (قال أبو 
عبد اللّه: يعني للصّبيانٍ)". كل الألعاب حلال» العب اللي نت عايزه, 
دايرة الحلال دايا واسعة, دايرة الحرام دايا ضيقة جدَاء فالأولاد يلعبوا 






بس نلعب ألعاب تفيد د مش تضره أو تضر غيره. 
قال أبو عُقَبَةَ: "مَرَرْتُ مَعَ ابن عْمَرَ مَرّهَ بالطريق فَمَرٌّ بغلمَة من الْحَبَشٍ 
فراهم يلعبون فأخرج درهمين فأعطاهم" عشان بيقولوا الدين بيضيق 

على العيال» والعيال ماتلعبش, يا جماعة ابن عمر لقى عيال بتلعب 
فطلع فلوس وأعطاهم كمان عشان يكملوا لعب وهم مبسوطين. 
"وَعَنْ عَائْشَةَ أن التي -صَلَى الله عَلَيْهِ وَسَلّم- كان يُسَرْبِ إل صَوَاحِبِي 
َلْعَبْنَ باللّعب" اللعب اللي هي البنات الصغار. 

أظن أصبحت المسألة واضحة جدَاء كل الألعاب مباحة, العبوا أي 
ألعاب ولكن خلونا دايما في الألعاب التي تنفع ولا تضر. 

من الألعاب أيضًا التي فى عنها الشرع لعبة الملاكمة؛ الألعاب اللي 
هي بيبقى فيها ضرب في الوجه؛ لأن النبي -صلى الله عليه وسلم- نى 
عن الضرب في الوجه. نى النبي -صلى الله عليه وسلم- أن يُضرب 
الرجل في وجهه» وقال أنه خلق على صورته. 

عايزين برضه في ألعابنا ميبقاش فيها -والعياذ بالله- النظر إلى حرام أو 
كلام حرام» نضبط ألفاظناء يعني بنلعب كرة» الكرة مباحة حلال بنلعب 
كرة مفيش فيها مشكلة» بس نضبط ألفاظنا. 

لذا بوب الشيخ: باب فضول الكلام لحديث أبي هريرة» قال الب - 
صَلَّى الله عَلَيْهِ وَسَلَّمِ-: "شرار أمتي الثرثارون المتشدقون المتفيهقون 
وخيار آمتي أحاسنهم أخلاق" "١‏ 





وأنت بتلعب العب لعب كويس» ولكن ميبقاش فيه شتيمة» ميبقاش فيه 
ألفاظ خارجة أو غير ذلك. 

كذلك أيضا ميكونش فيه فضول نظر ملعبش بلعبة فيها صور عارية, 
وده موجود الآن في ألعاب الجيمز, ألعاب الجيمز النهاردة أغلبها فيها 
صور لبنات» وبنات عرايا کمان» فطبعًا مينفعش. 

وبرضه ناخد بالنا من حاجة يا أحبابي الأفلام الكارتون اللي أولادنا 
بيشوفوهاء أنا من كم يوم كنت بقرأ على الأولاد فيلم كارتون كده 
بيتفرجوا عليه» أنا طول عمري بتفرج على توم وجيري مثلا واحنا 
صغيرين» ولكن لفت نظري حاجة مهمة جداء الفيديو خلاصته إن 
صاحبة البيت خرجت. فالقط اتصل على صاحبته فجت له» فخذوا 
بالكم الدلالة بتاعتهاء وقعد قدامها بقى كدا وحط ترابيزة فيها أكل 
وشرب وبيسقيها خمرة» وجايبين ازازة الخمرة كده وبيسقيها خمرة يا 

جماعة الحاجات دي لازم ناخد بالنا منهاء وهنا تدخل الفار إزاي يفسد 
عليه الليلة دي» ده جايب واحدة وبيشرب حمرة كمان, فناخد بالنا من 
الحاجات دي للأولاد. أولاد النهاردة بيلعبوا ألعاب إله النار وإله مش 
عارف ايه يبقى هنا أنا بدأت أدخل الأولاد -والعياذ بالله- في خلل 
عقدي. 

بعض الأفلام أو بعض الكارتون بالنسبة للأولاد -ولعل إن شاء الله 
أعمل درس كامل بالنسبة للأفلام الكارتون-, أنا شفت والله فيلم 
كارتون إن مَك ربنا رزقه بطفل» فراح بقى الكنيسة والولد بيُعمد في 
قلب الكنيسة وجايبينه بقى وبیحطوه في مايه كدا وبیحطوه في الحاجة 
اللي بتخلي ريحته وحشة ديء, ودا قدام الأولاد فابني بيسألني هو ده 
ايه؟ هم بيعملوا ايه؟ فطبعًا الحاجات دي بتبقى مشكلة. 

فيلم من الأفلام اللي كان اندشر جدًا الفترة اللي فاتت فيه بطل واخد 
البطلة كده وبيبوسها -والعياذ بالله يعني -», لأ أولادنا بيشوفوا الكلام 
ده. يا جماعة أولادنا بيشوفوا الكلام ده ناخد بالنا من مثل هذا 
الكلام» عشان كدا الشيخ بعد ما ذكر الألعاب قالك باب فضول 

النظرء فخدوا بالكم من فضول النظر» وخدوا بالكم من فضول 
الكلام؛ لأن دي مسألة مهمة جدًا لازم ناخد بالنا منها. 

والشيخ اتكلم أيضًا على باب الحياء, واتكلم على باب الغضبء اتكلم 
على باب الجفاء, ده كله ليه؟ ده كله عشان يقول احنا عايزين نضبط 
ألعابنا بأخلاقناء الحاجات اللي بنرفه بيها على أولادنا هتكون موافقة 
للدين وموافقة للشرع. 


بعد ذلك الشيخ ختم بقى بباب مهم جذا؛ وهو باب الغضب ليه؟ 
علشان نضبط واحنا بنلعب واحنا بنهزر واحنا بنضحكء لا يترتب على 
هذا المزاح أو هذا الضحك أو هذا اللعب غضب. 

فقال النبي -صلى الله عليه وسلم-: "لَيْسَ الشَّدِيدُ بالصْرَعَة إِنَا 
الشَّدِيدُ الَذِي َلك نَفْسَهُ عِنْدَ الْقَصّب ٠"‏ لأن في وقت الغضب من 
الممكن الإنسان يتكلم بكلمة -والعياذ بالله- تفسد عليه دينه وآخرته. 
لا يخفى عليكم حديث العابد اللي كان كل ما يشوف صاحبه العاصي 
يقول له أقصر أقصر أقصر لحد ما في الآخر قال له 'أبُعِنْت على رقيبًا؟ 

فقال: واللهِ لا يَغْفِرُ الله لكَ", غضب فقال له: والله لا يغفر الله لك, 
فلما حلف تكلم بكلمة أحبط الله بجا عمله وأدخل الثاني الجنة برحمته, 


قال الشيخ: ابي لس ار 
عرد قَالَّ: "اكب رَجْلانِ عند الي -صلَى الله عليه َنم فجَعَلَ 
اذا يَعْصَبْ ومر وَجْهَهُ فتطر ِل التي صَلَى لله َيِه وس 
فقال: ! إن غلم عة أو قا لتب > دا نه غود بال مئ الشبطان 
الرّجيم""" قل أعوذ بالله من الشيطان الرجيم» ولو حد ضايقك أو 
نرفزك اسكت. 

ودا اللي الشيخ قاله في باب: بكم إذا غضب» عن ابن عباس - 
رضي الله عنهما- قَالَ: قال رَسُولُ الله -صَلَّى الله عَلَيْهِ وَسَلَّم: 
'عَلَمُوا ويَسَرُواء عَلَمُوا ويروا تلات مرّاتِ, وإذا عَضِبتَ فاسكت 


۲۲ مسلم 

وأنا عملت خطب كاملة متعلقة بمسألة الغضب» كانت دروس أيضًا في 
رمضاكت العام الماضي في سلسلة رمضان "يوميات شيطان", عملت درس 
كامل عن الغضب وأثر الغضب على علاقات الإنسان بعضها ببعض, 
بل على علاقات البيوت نفسها ببعض» الزوج والزوجة ممكن الزوج 


يغضب فيطلق بسرعة, فياريت إن شاء الله تتميمًا للفائدة نرجع لهذا 





الأمر. 

وبكدا إن شاء الله بفضل الله -عز وجل- نكون أتمينا اللهم لك الحمد 
هذا الكتاب الرائع كتاب الإمام البخاري (الأدب المفرد)؛ وعايز أختم 
بحاجة إن هذا الشرح هو شرح موجز مختصر لا يتناسب مع طلبة العلم 
الكبار» وإغغا هو بحث مختصر متعلق بهذا الكتاب وإلا هذا الكتاب لو 
يُشرح فيحتاج سنوات طويلة جدًاء ولكن نظرًا طبعًا لضيق الزمان 
وضعف الحمم -عندي أنا أولّا- حبيت أن يكون البحث ده أو الدراسة 
دي أو القراءة في الأدب المفرد قراءة مختصرة: بحيث بحيث إن شاء الله نلم 
كل هذه الأحكام وبدل ما نقعد مع الحديث يوم كامل نقعد نشرح فيه 
أنا قلت لأ نجمع قرابة ألف ومائتين حديث وزيادة بحيث يكون المعنى 
ده كله متضح عندناء وما لا بُدرك كله لا يترك جله» بحيث تكون المعاني 

عامة وصلت» ولعل بفضل الله بعد ما ربنا قيد لناء وييسر لنا الأمور إن 
احنا نختم الكتاب على سبيل الإجمال يكون في موطن آخر إن شاء الله 
يكون بقى في شرح للكتاب على سبيل التفصيل. 

أسأل الله -سبحانه وتعالى- أن يوفقنا وإياكم لما يحب ويرضى, 
وسأسجد لله -عز وجل- شكرًا -وهذا ليس من السنة- أن بعد ختم 
الكتاب إن احنا نسجد لله -عز وجل-, ولكن فرحة با أتمه الله - 
سبحانه وتعالى - علينا من هذا الأمرء إتمائنا هذا الكتاب نعمة وفضل 
من الله -سبحانه وتعالى -. 

أسأل الله -سبحانه وتعالى - أن يديم علينا فضله» وأن يكرمنا بكرمه 
الواسع, وصلى الله على نبينا محمد وعلى آله وصحبه وسلم. 

وأسأل الله -سبحانه وتعالى- بأسمائه الحسنى وصفاته العلى أن يعيننا 
وإياكم على خدمة سنة النبي -صلى الله عليه وسلم-» ونشر هذه 
السنة بين الناس وإحياء هذه السنة بين الناس» وأرجو إن شاء الله بإذن 
الله -تبارك وتعالی- أن ما تعلمناه من آداب أن كل واحد مننا يعلم 
أهل بيته هذه الآداب» ويعلم أصحابه هذه الآداب» بحيث نكون يمن 
يساعدون في نشر سنة النبي محمد -صلى الله عليه وسلم-, أسأل الله 

-سبحانه وتعالى- أن يوفقنا وإياكم لما يحب ویرضی» وصلى الله على 
نبينا محمد وعلى آله وصحبه وسلم. 

سبحانك اللهم وبحمدك؛ أشهد أن لا إله إلا أنت» أستغفرك وأتوب 

